laion/Wikipedia-Exotic huggingface dataset:
მამაცაშვილი

საკუთარი სახელი მამაცაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: მამაცაშვილი დიმიტრი მამაცაშვილი — რუსეთის არმიის პოდპოლკოვნიკი იოსებ მამაცაშვილი — მწერალი, საზოგადო მოღვაწე იოსებ მამაცაშვილი — ინჟინერი კონსტანტინე მამაცაშვილი — რუსეთის არმიის გენერალ-ლეიტენანტი ლევან მამაცაშვილი — რუსეთის არმიის გენერალ-მაიორი მელანია მამაცაშვილ-ბადრიძე — მწერალი ქრისტეფორე მამაცაშვილი — რუსეთის არმიის გენერალ-მაიორი
პეზიზასნაირნი

პეზიზომიცენტები (ლათ. Pezizales) — ჩანთიან სოკოთა რიგი პეზიზომიცეტების კლასისა. როგორც წესი რედუცენტები არიან. რიგი მოიცავს რამდენიმე ფასეულ სახეობას, მაგ. ხარისფაშვა. Ascobolaceae Ascodesmidaceae Caloscyphaceae Carbomycetaceae Chorioactidaceae Discinaceae Glaziellaceae Helvellaceae Karstenellaceae Morchellaceae Otideaceae Pezizaceae Pyronemataceae Rhizinaceae Sarcoscyphaceae Sarcosomataceae Terfeziaceae Thelebolacea Tuberaceae Мир растений: в 7 т. / Под ред. академика А. Л. Тахтаджяна. Т. 2. Слизевики. Грибы. — 2-е изд., перераб. — М.: Просвещение, 1991. — 475 с. (С. 181) C.J. Alexopolous, Charles W. Mims, M. Blackwell, Introductory Mycology, 4th ed. (John Wiley and Sons, Hoboken NJ, 2004). — ISBN 0-471-52229-5 ↑ MycoBank: პეზიზასნაირნი ↑ Tedersoo L., Arnold A.E., Hansen K. (2013). „Novel aspects in the life cycle and biotrophic interactions in Pezizomycetes (Ascomycota, Fungi)“. Molecular Ecology. 22 (6): 1488–1493. doi:10.1111/mec.12224. PMID 23599958.CS1-ის მხარდაჭერა: მრავალი სახელი: ავტორების სია (link)
შვედეთის ხმისჩამწერი კომპანიების ასოციაცია

შვედეთის ხმისჩამწერი კომპანიების ასოციაცია (ინგლ. Swedish Recording Industry Association, GLF — შვედ. Grammofonleverantörernas förening) — ასოციაცია, რომელიც შვედეთის ხმისჩამწერი ინდუსტრიის ინტერესებს წარმოადგენს. იგი შეიქმნა 1975 წელს და იმავე წელს გახსნა ქვეყნის ორი მთავარი ჰიტ-აღლუმი — შვედეთის ალბომების ჩარტი და შვედეთის სინგლების ჩარტი. GLF-ს ჰყავს შემდეგი მონაწილეები: Bonnier Amigo Group, EMI Svenska AB, Network Entertainment Group (MNW?), Sony BMG Music Entertainment Sweden AB, Sound Pollution AB, Universal Music Sweden AB და Warner Music Sweden AB. 1986 წლიდან GLF-მა შექმნა რეგისტრირებული სიმღერების ონლაინ-კატალოგი — „Grammotex“. დღეისთვის მათი რაოდენობა შეადგენს 100 000-ს. დღეისთვის GLF-ს არ გააჩნია საკუთარი საიტი. Grammotex, ონლაინ-კატალოგი Sverigetopplistan, სინგლების, ალბომების, DVD-ების და ჩამონატვირთების ყოველკვირეული ჩარტები
გაეროს უშიშროების საბჭოს რეზოლუცია 1781

გაეროს უშიშროების საბჭოს რეზოლუცია 1781 მიიღეს ერთხმად 2007 წლის 15 ოქტომბერს. რეზოლუციამ გადაავადა გაეროს დამკვირვებელთა მისიის მანდატი საქართველოში (UNOMIG), რომელიც 2007 წლის 15 ოქტომბრის იწურებოდა, 2008 წლის 15 აპრილამდე. ასევე, საბჭომ: „მოითხოვა ყველა მხარეს განიხილოს სერიოზულად უსაფრთხოების ლეგიტიმური შეშფოთება, თავი შეიკავოს ნებისმიერი ძალადობისა და პროვოკაციული ქმედებისგან, მათ შორის პოლიტიკური მოქმედებასა ან რიტორიკისგან, შეასრულოს და დაიცვას ცეცხლის შეწყვეტისა და ძალადობის არგამოყენების შესახებ წინა შეთანხმებები“. რეზოლუციის ტექსტი undocs.org-ზე აფხაზეთის ომი გაეროს უშიშროების საბჭოს რეზოლუციები აფხაზეთის შესახებ ↑ SECURITY COUNCIL EXTENDS 0BSERVER MISSION IN GEORGIA UNTIL 15 APRIL 2008, UNANIMOUSLY ADOPTING RESOLUTION 1781 Accessed 17 October 2008. ↑ SECRETARY-GENERAL STRONGLY URGES BOTH SIDES TO GEORGIAN-ABKHAZ CONFLICT TO REFRAIN FROM ANY ACTS OF VIOLENCE, PROVOCATION; CALLS FOR CALM, RESTRAINT დაარქივებული 2007-05-21 საიტზე Wayback Machine. Accessed 17 October 2008.
გაეროს უშიშროების საბჭოს რეზოლუცია 1808

გაეროს უშიშროების საბჭოს რეზოლუცია 1808 მიიღეს ერთხმად 2008 წლის 15 აპრილს. საბჭო ცდილობდა განიხილა საქართველოში არსებულ ვითარება, სადაც ორი სეპარატისტული რეგიონი დე-ფაქტო თავისუფლები გახდნენ ცენტრისგან, რომელთაგან არცერთი არ იყო გაეროს მიერ აღიარებული. რეზოლუციის ძირითადი მიზანი იყო საქართველოში გაეროს სადამკვირვებლო მისიის მანდატის გადავადება, რომელიც ძირითადად რუსი სამშვიდობოებისგან შედგებოდა. მთავარი სტატია: რუსეთ-საქართველოს ომი (2008). ბევრმა ქვეყანამ, განსაკუთრებით ლუქსემბურგმა, განაცხადა, რომ 2008 წლის სამხრეთ ოსეთის ომის დროს, რუსეთმა დაარღვია მიმდინარე რეზოლუცია, განსაკუთრებით აფხაზეთისა და სამხრეთ ოსეთის აღიარების შემდეგ. დღეისთვის, სეპარატისტული რეგიონების დამოუკიდებლობას გაერო-ს ოთხი წევრი სახელმწიფო აღიარებს. რეზოლუციის ტექსტი undocs.org-ზე აფხაზეთის ომი გაეროს უშიშროების საბჭოს რეზოლუციები აფხაზეთის შესახებ ↑ May 11, 2009 // PRESS RELEASE: Adoption by UN Security Council of a Resolution Extending the Mandate of the United Nations Observer Mission in Georgia
Closing Time (ალბომი)

Closing Time — ამერიკელი მომღერალ და სიმღერების ავტორ ტომ უეიტსის სადებიუტო სტუდიური ალბომი, გამოცემული 1973 წლის მარტში Asylum Records-ზე. იგი ჩაწერილია ჯერი იესტერის, Lovin' Spoonful-ის ყოფილი წევრის არანჟირებით და პროდიუსერობით და არის პირველი უეიტსის მიერ ლეიბლზე გამოცემული შვიდი ძირითადი ალბომიდან. ჩანაწერი გამოირჩევა ხალხური მუსიკის უხვი გამოყენებით, თუმცა ტომს თავდაპირველად სურდა, მას ჯაზური, ფორტეპიანოზე აგებული ჟღერადობა ჰქონოდა. ალბომი გამოსვლისთანავე აშშ-ში საკმაოდ წარმატებული იყო, თუმცა ჩარტში არ მოხვედრილა, ხოლო ბრიტანეთში მუსიკალური პრესის ყურადღება არ მიუქცევია, ისევე, როგორც სხვა ქვეყნებში. ამასთან, კრიტიკოსების მიმოხილვებში Closing Time დადებითად შეფასდა შემდგომში „Ol' '55“-ის, ალბომის ერთადერთი სინგლის საკუთარი ვერსია ჩაწერა Eagles-მა და ამით მისდამი ინტერესიც გამოიწვია. რამდენიმე სხვა სიმღერის ინტერპრეტაციები ტიმ ბაკლიმ და ბეტი მიდლერმა ჩაწერეს. ბრიტანეთში დისკს საბოლოოდ ოქროს დისკის, შემდგომში კი, როკის მოყვარულებს შორის საკულტო სტატუსიც მოჰყვა. დღემდე იგი ხელახლა გამოცემულია 1976 წელს, გრამფირფიტაზე, CD-ზე 1992 და 1999 წელს და 180 გრამიან გრამფირფიტაზე – 2010 წელს. ყველა სიმღერის ავტორი – ტომ უეიტსი. ↑ 1.0 1.1 1.2 Averett, Ayn. (August 31, 2005) Tom Waits : Closing Time. Treblezine. ციტირების თარიღი: September 2, 2017. ↑ Hoskyns, pg. 87 ↑ Hoskyns, pg. 49 ↑ „Tom Waits Closing Time, His first album on Asylum Records“. NME (May 12, 1973). |access-date= საჭიროებს მიეთითოს აგრეთვე |url= (დახმარება) ↑ Hoskyns, pg. 89–90 ↑ Humphries, pg. 53 ↑ Sefronia – Tim Buckley AllMusic-ზე. ციტირების თარიღი: April 22, 2011. ↑ Jacobs, pg. 318 ↑ British Phonographic Industry – Certified awards search. British Phonographic Industry. დაარქივებულია ორიგინალიდან — September 24, 2009. ციტირების თარიღი: July 27, 2012. ↑ Artist: Tom Waits – Festival Information de Jazz de Montréal. Jazz de Montréal. დაარქივებულია ორიგინალიდან — მაისი 25, 2011. ციტირების თარიღი: April 24, 2011. ↑ British album certifications – Tom Waits – Closing Time. ბრიტანეთის ფონოგრამების მწარმოებლების ასოციაცია. შეიყვანეთ Closing Time ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
თაყვანისცემა (მემორიალური კომპლექსი)

მემორიალური კომპლექსი თაყვანისცემა (რუს. Мемориальный ансамбль «Поклон») — მემორიალური კომპლექსი, რომელიც მდებარეობს სალსკში, როსტოვის ოლქი, რუსეთის ფედერაცია, თავისუფლების მოედანზე. 1918 წლის 23 აპრილს, თანამედროვე მემორიალური კომპლექსის მდებარეობის ადგილზე გაიმართა სამგლოვიარო მიტინგი, რომელიც ეძღვნებოდა სალსკის პირველ წითელარმიელებს, რომლებიც 20-22 აპრილს დაიღუპნენ სოფელ სრედნი-ეგორლიკთან საბჭოთა ხელისუფლებისათვის ბრძოლაში. თავდაპირველად მემორიალური კომპლექსის ადგილზე იდგა პირამიდის ფორმის ხისგან დამზადებული ძეგლი. დიდი სამამულო ომის პერიოდში ძმათა სასაფლაოზე დაკრძალეს საბჭოთა არმიის ჯარისკაცები, რომლებიც დაიღუპნენ 1942 წელს ქალაქ სალსკის თავდაცვისას, მისი გერმანელთა ოკუპაციისაგან გათავისუფლების დროს. 1947 წელს ძმათა სასაფლაოზე მიმდინარეობდა მისი კეთილმოწყობის სამუშაოები, სადაც დააყენეს თაბაშირისაგან დამზადებული ჯარისკაცის ფიგურა. პირამიდაზე, რომელსაც ზემოთ ხუთქიმიანი ვარსკვლავი ამშვენებდა, იყო წარწერა: 1967 წელს მიმდინარეობდა კომპლექსის რეკონსტრუქცია. კომპლექსის მოქანდაკე იყო ვ. ლ. გლუხოვი, არქიტექტორი - ბ. ვ. იგნატენკო, ორივე სალსკის მცხოვრები იყო. მემორიალი წარმოადგენდა სტელას, რომელიც გაფორმებული იყო ღია ვარდისფერი მარმარილოს ფილებით, სიმაღლე შვიდი მეტრი. იგი იდგა პატარა ხელოვნურ ბორცვზე. 1972 წელს სალსკის თავისუფლების მოედანზე გააასვენეს ირანში საბჭოთა კავშირის პირველი ელჩის ი. ო. კოლომიიცევის ნეშტი, მის საფლავზე დადგეს გრანიტის ფილა. 1975 წელს ძმათა სასაფლაოზე, ბორცვზე, ცხრა საფლავი გააკეთეს. ისინი შეარემონტეს თეთრი, ურალის მარმარილოს ფილებით, რომელზეც ამოკვეთეს 177 დაკრძალული ჯარისკაცის გვარი. 1981 წელს სალსკის ძმათა სასაფლაოს მახლობლად დაკრძალეს საბჭოთა კავშირის გმირი, სალსკის მცხოვრები, ბორის ივანეს ძე ტერენტევი. მემორიალურ კომპლექსთან არის ხეივანი, სადაც დაგებულია ფილები. 2005 წელს ხეივანში დააყენეს გრანიტის კვარცხლბეკები ბარელიეფებით, რომლებზეც გამოსახულია საბჭოთა კავშირის სალსკელი გმირები: ვასილი იაკოვლევის ძე ზახაროვი, ეფიმ ივანეს ძე მანდრიკინი,აკიმ გავრილის ძე მიტიაშკინი, მიხეილ ევდოკიმეს ძე პივოვაროვი, სიმონ ვასილის ძე რიბალჩენკო, ფიოდორ ნიკოლოზის ძე სამოხვალოვი, ბორის ივანეს ძე ტერენტევი, ნიკოლოზ ივანეს ძე ფილოლენკო, რუსეთის გმირი ვიტალი ნიკოლოზის ძე გორინი. ყველა ძეგლი დამზადებულია რუსეთის მხატვართა როსტოვის განყოფილებაში (ხელმძღვანელი სერგეი ნიკოლოზის ძე ოლეშნია). თავისუფლების მოედანი ბ. ტერენტიევის მემორიალური ფილა ი. კოლომიიცევის მემორიალური ფილა სტელა უკანა მხრიდან ძმათა სასაფლაო გმირების ხეივანი Мемориальный ансамбль «Поклон»
მიშკინსკაიის იოანე ნათლისმცემლის შობის ეკლესია

მიშკინსკაიის იოანე ნათლისმცემლის შობის ეკლესია (რუს. Церковь Рождества Иоанна Предтечи) — მართლმადიდებლური ეკლესია აქსაის რაიონის სოფელ მიშკინსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 2009 წელს. ეკლესიის მისამართი: რუსეთი, როსტოვის ოლქი, აზოვის რაიონი, სოფელი ალექსანდროვკა, განათლების ქუჩა. ხუტორ მიშკინსკაიაში ქვის ეკლესია ააგეს XX საუკუნის დასაწყისში, კერძოდ 1910-იან წლებში. მაგრამ ქვეყანაში საბჭოთა ხელისუფლების დამყარების შემდეგ, ისევე როგორც ბევრ ეკლესიას მასაც დახურვის საფრთხე დაემუქრა. 1930-იან წლებში ეკლესია დახურეს. ეკლესიის შენობა გამოიყენებოდა, როგორც სასოფლო კლუბი, ხოლო შემდეგ, როგორც ხორბლის საწყობი. 1970-იან წლებში ეკლესიის შენობა საბოლოოდ დაანგრიეს, ხოლო მის ადგილზე ააგეს საბავშვო ბაღი, დღემდე შემონახულია, მღვდლის სახლი. მხოლოდ საბჭოთა კავშირის დაშლის შემდეგ აღადგინა მოქმედება მრევლმა. თავდაპირველად ღვთისმსახურება მიმდინარეობდა მიშკინსკაიის კულტურის სახლის ერთ-ერთ ოთახში, ხოლო 2009 წელს მრევლს გადაეცა ყოფილი მაღაზიის შენობა, რომელიც მდებარეობდა განათლების ქუჩაზე. მრევლის ძალებით, ასევე კაზაკობისა და ადგილობრივი ადმინისტრაციის წყალობით შენობა გარემონტდა, სადაც დააყენეს კანკელი და საკურთხეველი. მიშკინსკაიის იოანე ნათლისმცემლის შობის ეკლესიის წინამძღვარი 2012 წელს გახდა კონსტანტინე ევგენის ძე ფედოსეევი. Сайт церкви Аксайское благочиние - храмы დაარქივებული 2017-09-25 საიტზე Wayback Machine. Аксайское благочиние - приходы Настоятель храма Рождества Иоанна Предтечи ст. Мишкинской принял участие в отчетном круге местной казачьей общины ↑ Мишкинская. Церковь Рождества Иоанна Предтечи. ↑ Иоанно-Предтеченский храм станицы Мишкинской Аксайского района ↑ 3.0 3.1 Исторя прихода ↑ Иерей Федосеев Константин Евгеньевич. დაარქივებულია ორიგინალიდან — 2017-03-15. ციტირების თარიღი: 2017-11-15.
ოსტროვსკის სერაფიმ საროველის ეკლესია

ოსტროვსკის სერაფიმ საროველის ეკლესია (რუს. Церковь Серафима Саровского) — მართლმადიდებლური ეკლესია აქსაის რაიონის სოფელ ოსტროვსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ეკლესიის მისამართი: 346705, რუსეთი, როსტოვის ოლქი, აქსაის რაიონი, სოფელი ოსტროვსკი, სედოვის ქუჩა № 2/1. წმინდა სასწაულმოქმედი სერაფიმ საროველის სახელობის ეკლესია ხუტორ ოსტროვსკში დააარსეს ამავე ხუტორის მოსახლეობის შუამდგომლობით. საბჭოთა კავშირის დაშლის შემდეგ, 1994 წლის თებერვალში, სერაფიმე საროველის ეკლესიის რევლს უსასყიდლოდ გადაეცა ე. წ. „მშენებელთა სახლი“, რომლის ფართობიც იყო 122 კვადრატული მეტრი. მშენებელთა სახლი საკმაოდ ცუდ მდგომარეობაში იმყოფებოდა. მომდევნო წლებში შენობა გაარემონტეს, რის შემდეგაც ეკლესიამ დაიწყო რუსეთის მართლმადიდებლური ეკლესიის მოთხოვნების დაკმაყოფილება. 2006 წელს გაიმართა ოსტროვსკის სერაფიმ საროველის ეკლესიის კოსმეტიკური რემონტი. 2007 წელს დაიწყეს მისი საფუძვლიანი რემონტი - შეცვალეს შენობის იატაკი, გადახურეს სახურავით, დააყენეს წყლის გამათბობლები და მოაწესრიგეს კანალიზაცია, მთლიანად გაარემონტეს ეკლესიის შიდა ხედი. 2009 წელს ეკლესიის რემონტი დასრულდა. ოსტროვსკის სერაფიმ საროველის ეკლესიის წინამძღვარი ამჟამად არის მღვდელმსახური ვალერი დიმიტრის ძე გალჩენკო. Сайт церкви Аксайское благочиние - храмы დაარქივებული 2017-09-25 საიტზე Wayback Machine. Аксайское благочиние - приходы Под Ростовом священник изгоняет бесов ↑ 1.0 1.1 История прихода ↑ Иерей Гальченко Валерий Дмитриевич. დაარქივებულია ორიგინალიდან — 2017-03-17. ციტირების თარიღი: 2017-11-15.
აბანო (მდინარე)

აბანო — მდინარე აღმოსავლეთ საქართველოში, თელავის მუნიციპალიტეტში, კახეთის კავკასიონის სამხრეთ კალთაზე, მდინარე სტორის (ალაზნის აუზი) მარცხენა შენაკადი. სიგრძე 6 კმ. აუზის ფართობი 25 კმ². საზრდოობს თოვლის, წვიმისა და მიწისქვეშა წყლებით. გაზაფხულზე იცის მცირე წყალდიდობა. ზაფხულსა და შემოდგომაზე — წყალმოვარდნები. ენციკლოპედია „საქართველო“, ტ. 1, თბ., 1997. — გვ. 15.
ითილიენი

ითილიენი — ადგილი შუახმელეთში, ჯ.რ.რ. ტოლკინის ლეგენდარიუმში, გონდორის ერთ-ერთი რეგიონი. მდებარეობდა მდინარე ანდუინის აღმოსავლეთ ნაწილზე, მდინარესა და ეფელ დუათს შორის. ჩრდილოეთის საზღვარი დაახლოებით მკვდარ ჭაობებთან მდებარეობდა, ხოლო მისი სამხრეთის საზღვარი იყო მდინარე პოროსი. რეგიონი იყოფოდა ჩრდილოეთ და სამხრეთ ითილიენად (დაახლოებით გზაჯვარედინზე). სიტყვა Ithilien სინდარული წარმოშობისაა და ნიშნავს „მთვარის მიწას“. ჰენეთ ანუნი — გონდორის ფარული საგუშაგო ჩრდილოეთ ითილიენის ტერიტორიაზე. ბეჭდის ომის პერიოდში ფარამირმა, დენეთორის ძემ აქ განალაგა ჯარები. აქვე მან მოიყვანა ფროდო და სემი. აქვე მდებარეობდა გუბურა. მესამე ეპოქის 3019 წლის 8 მარტს, როდესაც ფროდო და სემი გამოქვაბულში ფარამირთან ერთად იმყოფებოდნენ, გოლუმი, რომელიც მათ ეძებდა, ამ გუბურაში შეძვრა. ამ გუბურის ნაკადი კორმალენის მინდვრისკენ მიედინებოდა. ემინ არნენი — რიგი ბორცვების ითილიენის შუაგულში, ოსგილიათიდან სამხრეთით. მდებარეობდა ანდუინზე მინას ტირითის მოპირდაპირე მხარეს. სინდარულად სახელწოდება ნიშნავს „გორაკებს წყალთან“. ემინ არნენის ტერიტორიაზე ცხოვრობდნენ ნუმენორელი დიდგვაროვნები, ისევე, როგორც ჰურინი, გონდორის მოურავი, დანიშნული მეფე მინარდილის მიერ. მოგვიანებით გონდორის მეფეები მოურავებს მხოლოდ ჰურინის მოდგმიდან ირჩევდნენ და ზოგადად გონდორის მოურავობა იქცა ტრადიციად. ტოლკინი, ჯ.რ.რ. (1954), ორი ციხე-კოშკი, ბეჭდების მბრძანებელი, ბოსტონი: Houghton Mifflin (გამოქვეყნების თარიღი: 1987), ISBN 0-395-08254-4 ტოლკინი, ჯ.რ.რ. (1955), მეფის დაბრუნება, ბეჭდების მბრძანებელი, ბოსტონი: Houghton Mifflin (გამოქვეყნების თარიღი: 1987), ISBN 0-395-08256-0 ტოლკინი, ჯ.რ.რ. (1996), შუახმელეთის ხალხები, ბოსტონი: Houghton Mifflin, ISBN 0-395-82760-4 ტოლკინი, ჯ. რ. რ. (1987), კრისტოფერ ტოლკინი, რედ., დაკარგული გზა და სხვა ნაწერები, ბოსტონი: Houghton Mifflin ითილიენი — საიტზე Tolkien Gateway ↑ მეფის დაბრუნება, "მინას ტირითი", გვ. 22, 24–7, 36, 38, 41, 43
შუახმელეთის მდინარეების სია

შუახმელეთში, ჯ.რ.რ. ტოლკინის ლეგენდარიუმის მოქმედების მთავარი ადგილის ტერიტორიაზე წარმოდგენილია ბევრი მდინარე, რომელთა ნაწილი აღწერილია ამ სიაში. ანდუინი მთავარი სტატია: ანდუინი. გელიონი ბნელტევრელი ელფი, მეფე თრანდუილის მსახურთუფროსი. გელიონი პასუხისმგებელი იყო მეფის კარის ღვინით უზრუნველყოფაზე და თავადაც ღვინის დიდი მოყვარული. 2941 წლის სექტემბრის საღამოს მან დაცვის უფროსი თავისთან დასალევად მიიპატიჟა. სწორედ მაშინ გააპარა ბილბომ ჯუჯები მდინარეზე კასრებით. სახელი Galion შესაძლოა მომდინარეობდეს სიტყვისგან gal (ნათება) ან gala (აყვავება, გახარება) ან galad (ხე). სუფიქსი -ion სახელში გამოიყენებოდა იმისათვის, რათა აღენიშნათ, რომ მისი პატრონი ვინმეს ვაჟი იყო. უცნობია, ეს სახელი სინდარული თუ სილვანური წარმოშობის იყო. გლანდუინი ერიადორის ერთ-ერთი მდინარე, გვათლოს ჩრდილოეთით. სინდარულად სახელწოდება ნიშნავს „საზღვრის-მდინარეს“ – იგი მდებარეობდა ერეგიონის ელფთა სამეფოს სამხრეთ საზღვართან, მოგვიანებით – არნორის ადამიანების სამეფოსთან. პოროსი მდინარე გონდორის სამხრეთით. 640 კმ-იანი სიგრძით იგი ქმნიდა ჰარონდორის ჩრდილოეთ საზღვარს, სამხრეთ გონდორს და ითილიენის სამხრეთ საზღვარს. მესამე ეპოქაში იგი მდებარეობდა გონდორის მძლავრი სამხრეთი საზღვარი. რინგლო მნიშვნელოვანი მდინარე გონდორის ცენტრალურ რეგიონში. მისი სათავე მდებარეობდა თეთრი მთების სამხრეთით, ლამედონის აღმოსავლეთ ნაწილში მდებარე ველში. მიედინებოდა 200 მილზე. შემდეგ უერთდებოდა მორთონდს, კობასის ნავსადგურთან. კირილი იყო რინგლოს შენაკადი, რომელშიც უკანასკნელი შედიოდა. ტეიგლინი ბელერიანდის მდინარე, რომელიც სათავეს იღებდა ერედ ვეთრინთან, დორ-ლომინის საზღვართან. მიედინებოდა სამხრეთისკენ, ბრეთილის ტყის გავლით და მდინარე სირიონს უერთდებოდა. მდინარეები და ტბები დაარქივებული 2010-04-26 საიტზე Wayback Machine. არდის ენციკლოპედიაში
გაეროს უშიშროების საბჭოს რეზოლუცია 1866

გაეროს უშიშროების საბჭოს რეზოლუცია 1866 მიიღეს ერთხმად 2009 წლის 13 თებერვალს. უშიშროების საბჭომ გადაწყვიტა 15 ივნისამდე გადაევადა გაეროს დამკვირვებელთა მისიის (UNOMIG) მანდატი, სანამ გაერო არ დაგეგმავდა სამომავლო გეგმებს რეგიონთან დაკავშირებით. 1866 (2009) რეზოლუციის თანახმად, საბჭომ მოუწოდა მხარეებს დაიცვან მოსკოვის 1994 წლის შეთანხმების მე-2 ნაწილის „ა“ ქვეპუნქტით გათვალისწინებული დებულებები. გენერალური მდივნის მოხსენებაში ნათქვამია, რომ ეფექტიანი უსაფრთხოების რეჟიმის განხორციელებისთვის, უნდა შესრულდეს შემდეგი მოთხოვნები: მიწაზე, ზღვასა და ჰაერში ცეცხლის შეწყვეტის მკაცრი დაკვირვება; კონტაქტის ხაზის ორივე მხარეს უნდა გამოცხადდეს „უსაფრთხოების ზონა“, სადაც შეიარაღებული ძალების და აღჭურვილობის ყოფნა არ დაიშვება; უნდა დაწესდეს აკრძალვა სამხედრო თვითმფრინავებისა და უპილოტო საჰაერო აპარატების ფრენებზე; თითოეული მხარის მიერ უფლებამოსილი წარმომადგენლების დანიშვნა, რომლებსაც შეეძლებათ ინფორმაციის გაცვლა, დაძაბულობის თავიდან აცილება და ინციდენტების მოგვარება. საბჭომ ხაზგასმით აღნიშნა, რომ საჭიროა თავის შეკავება ძალის გამოყენებაზე, ასევე პირების, ჯგუფების ან ინსტიტუტების მიმართ ეთნიკური დისკრიმინაციისაგან, საჭიროა რაიმე განსხვავების გარეშე, ადამიანის უსაფრთხოების, მათი გადაადგილების თავისუფლებისა და ლტოლვილთა და იძულებით გადაადგილებულ პირთა საკუთრების დაცვა. საბჭომ ასევე მოუწოდა ხელშეწყობისკენ კონფლიქტის შედეგად დაზარალებულთათვის, მათ შორის ლტოლვილთა და იძულებით გადაადგილებულ პირთათვის ჰუმანიტარული დახმარების გაწევისთვის. საბჭომ ასევე მოუწოდა ძალისხმევის გააქტიურებას რეგიონალური უსაფრთხოებისა და სტაბილურობის საკითხებზე, ლტოლვილთა და იძულებით გადაადგილებულ პირთა საკითხზე ჟენევის მოლაპარაკებების გზით. საბჭომ ასევე მოითხოვა გენერალურ მდივანს 15 მაისს რეზოლუციის შესრულების, ადგილზე არსებულ მდგომარეობასა და სამომავლო საქმიანობაზე ინფორმაციის მიწოდება. ვიკიწყაროში არის სტატია: გაეროს უშიშროების საბჭოს რეზოლუცია 1866 რეზოლუციის ტექსტი undocs.org-ზე აფხაზეთის ომი გაეროს უშიშროების საბჭოს რეზოლუციები აფხაზეთის შესახებ რუსეთ-საქართველოს ომი ↑ „SECURITY COUNCIL EXTENDS MANDATE OF CURRENT United Nations OBSERVER MISSION IN GEORGIA FOR FOUR MONTHS, UNANIMOUSLY ADOPTING RESOLUTION 1866 (2009)“. United Nations. February 13, 2009.
ეტრუსკული ხელოვნება

ეტრუსკული ხელოვნება მოიცავს ძვ. წ. IX–II საუკუნეებს. ჩვენამდე მოღწეული ეტრუსკული არტეფაქტები ძირითადად სამარხებშია აღმოჩენილი. ეტრუსკული ხელოვნების ხასიათი მნიშვნელოვანწილად განსაზღვრა რელიგიამ, რომელშიც დიდი ადგილი ეჭირა მიცვალებულის კულტს და წარმოდგენებს იმქვეყნიურ სამყაროზე. ეტრუსკული მიწისქვეშა თუ მიწის ზედა სამარხები მდიდარია კედლის მხატვრობის, ქანდაკებისა და დეკორატიულ-გამოყენებითი ხელოვნების ნიმუშებით. განსაკუთრებით აღსანიშნავია მიცვალებულთა გამოსახულებები – ტერაკოტას და ბრინჯაოს ფიგურები და ბიუსტები, რომელიც სარკოფაგებს ამკობს. ამ ტრადიციის საფუძველზე განვითარდა სკულპტურული პორტრეტი, რომელიც ეტრუსკულ ხელოვნებაში პირობითი, სქემატური სახეებით იყო წარმოდგენილი. პორტრეტის თემისადმი ინტერესი ძველმა რომმა მემკვიდრეობით ეტრუსკებისგან მიიღო. შეგიძლიათ იხილოთ მედიაფაილები თემაზე „ეტრუსკული ხელოვნება“ ვიკისაწყობში. ეტრუსკული ხელოვნება დაარქივებული 2014-10-27 საიტზე Wayback Machine. , ლორელ ტეილორი, საიტი Smarthistory ეტრუსკული მეთუნეობა საიტზე Internet Archaeology
მუკორი

მუკორი (ლათ. Mucor), ასევე ცნობილია როგორც თეთრი ობი — ობის სოკოების გვარი, რომელიც მოიცავს სამოცამდე სახეობას. გავრცელებულნი არიან ნიადაგის ზედა ფენებში, ასევე განვითარება შეუძლათ საკვებ პროდუქტსა და ორგანული ნარჩენებზე. Fresenius G. Beiträge zur Mykologie. — Frankfurt am Main, 1850. — Vol. 1. — P. 7. მუკორი საიტზე zygomycetes.org(ინგლისური) ინგლისურ-ქართული ბიოლოგიური ლექსიკონი ↑ Ударение и основные сведения приведены согласно источнику: Му́кор / Биология. Современная иллюстрированная энциклопедия. Гл. ред. А. П. Горкин; М.: Росмэн, 2006. — с. 290
Musiikkituottajat

Musiikkituottajat, Musiikkituottajat – IFPI Finland ან The Finnish Group of IFPI — ფინური არაკომერციული ორგანიზაცია, რომელიც ფინანსდება მისი წევრების მიერ და წარმოადგენს მუსიკალურ ინდუსტრიას ფინეთში. ორგანიზაცია წარმოადგენს 23 ისეთი ლეიბლის ინტერესებს, რომლებიცაა, EMI, Sony Music, Universal Music Group და Warner Music Group. Musiikkituottajat – IFPI Finland-ის მიზანია ფინეთში ხმისჩამწერი ინდუსტრიის წარმოებისათვის ხელსაყრელი გარემო პირობების უზრუნველყოფა. მიზანი მიიღწევა ხმისჩამწერი ინდუსტრიის დაცვისათვის ეფექტიანი წესებისა და სამართლიანი და კონკურენტუნარიანი სავაჭრო გარემოს უზრუნველყოფის გზით. ორგანიზაცია დაკავებულია მუსიკალური ჩანაწერის გაყიდვების სერტიფიკაციის, ანუ ოქროს და პლატინის დისკების, მინიჭებით. Musiikkituottajat ფინეთის მუსიკალური ინდუსტრიის ადგილობრივი ასოციაციაა, რომელიც შედის ფონოგრამების ინდუსტრიის საერთაშორისო ფედერაციის შემადგენლობაში. Musiikkituottajat აქვეყნებს ჩარტებს: კერძოდ, Suomen virallinen lista – Albumit (ტოპ-50, ალბომები), Suomen virallinen lista – Singlet (ტოპ-20, სინგლები), Suomen virallinen lista – Mid–price (ტოპ-10) და Suomen virallinen lista – Musiikki DVD:t (ტოპ-10, ალბომები, ვიდეო). ოფიციალური საიტი ↑ 1.0 1.1 IN ENGLISH en. ifpi.fi (2013-08-08). ↑ TILASTOT fi. ifpi.fi (2013-08-08). ↑ Local record industry associations en. ifpi.org (2013-08-08). დაარქივებულია ორიგინალიდან — 2009-06-29. ციტირების თარიღი: 2017-11-15. ↑ TILASTOT fi. ifpi.fi (2015-12-20). დაარქივებულია ორიგინალიდან — 2017-07-21. ციტირების თარიღი: 2017-11-15.
მამია

საკუთარი სახელი მამია შეიძლება აღნიშნავდეს ერთ-ერთ შემდეგ პიროვნებათაგანს: მამია I გურიელი — გურიის მთავარი მამია II გურიელი — გურიის მთავარი მამია III გურიელი — გურიის მთავარი მამია IV გურიელი — გურიის მთავარი მამია V გურიელი — გურიის უკანასკნელი მთავარი მამია გურიელი — პოეტი მამია I დადიანი — ოდიშის მთავარი მამია II დადიანი — ოდიშის ერისთავი მამია III დადიანი — ოდიშის ერისთავი მამია IV დადიანი — ოდიშის მთავარი